# Projekta nosaukums:

**USDEC (Using School for Developing European Citizenship)**

**Īstenošanas laiks:**

2014. gada 3. marts – 15.marts

**Mērķa grupa**

Austrijas, Beļģijas, Čehijas, Dānijas, Latvijas, Lietuvas, Portugāles, Spānijas, Ungārijas, Vācijas un Turcijas pedagogi un studenti.

**Projekta mērķis**

Veicināt Eiropas pilsonības apziņu, solidaritāti un iecietību jauno eiropiešu vidū un rosināt jauniešus pievērsties Eiropai svarīgiem jautājumiem, iesaistīt viņus diskusijās par Eiropas Savienības veidošanu un nākotni.

**Plānotās aktivitātes**

Projekta konferences ietvaros:

* tiks diskutēts par Eiropas sabiedrības raksturiezīmēm, lai mudinātu projekta dalībniekus uzņemties aktīvu pilsoņa lomu vietējā sabiedrībā;
* tiks meklētas atbildes uz jautājumu – vai nepieciešams, lai cilvēki arvien vairāk identificētu sevi ar ES jau skolas vecumā;
* tiks analizēts, kā skolu un augstskolu pedagogi piedalās procesos, lai attīstītu Eiropas sabiedrisko domu, Eiropas politisko apziņu un identitātes izjūtu.

Liepājas Universitātes mācībspēki piedalīsies projektā ar referātiem, studenti piedalīsies darba grupās, prezentējot Liepājas Universitāti, Latviju un Rīgu kā 2014. gada Eiropas kultūras galvaspilsētu.

**Paredzamie rezultāti**

Piedaloties grupu aktivitātēs, studenti radīs savu „produktu” – apkopotu materiālu par ES dalībvalstu pieredzi, audzinot savu valstu pilsoņus. Projektā tiks iegūta vērtīga pieredze, ko Liepājas Universitātes studenti varēs izmantot darbā ar bērniem Latvijas skolās.

Projektā piedāvātās aktivitātes veicina mobilitāti ES robežās un ārpus tās, rosina uz starpkultūru dialogu, kā arī sekmē visu jauniešu iesaistīšanu neatkarīgi no viņu sociālā stāvokļa un kultūras vides.

**Plānotais LiepU līdzfinansējums:** 750 EUR